Alþjóðlegi salernisdagurinn ( World Toilet Day ) er í dag , 19. nóvember og er haldið upp á hann árlega hjá Sameinuðu þjóðunum . Markmiðið er að minna á að milljónir manna búa enn ekki við fullnægjandi salernisaðstöðu en það hefur áhrif á hreinlæti , mengun , heilsu og öryggi . Sjötta heimsmarkmiðið er að tryggja aðgengi að og sjálfbæra nýtingu , allra á hreinu vatni og salernisaðstöðu . Hér á landi erum við lánsöm að eiga mikið af hreinu vatni til að drekka og nýta í hreinlætisaðstöðu . Undanfarin ár með auknum fjölda ferðamanna má fullyrða að salernismálin hafa verið í brennidepli og þörf hefur verið á hraðri uppbyggingu á þjónustu sem er mikilvægt að gera vel . Fræðsluganga í Skaftafelli Í tilefni dagsins stendur Vatnajökulsþjóðgarður fyrir sérstakri fræðslugöngu með landverði sem mun velta upp ýmsum spurningum í tengslum við vatn , náttúruvernd og rekstur þjóðgarða eins og hvernig væri að heimsækja Skaftafell ef ekki væru í boði klósett fyrir gesti ? Og hvað ætli klárist margar rúllur af klósettpappír á ári ? Ef við erum stödd í Skaftafelli gætum við rúllað pappír alla leið á Ísafjörð ? Það eru að sjálfsögðu allir velkomnir og dagskráin er gjaldfrjáls að undanskildu þjónustugjaldinu sem innheimt er í Skaftafelli . Fræðslan mun taka um klukkustund og hefst kl. 13:30 . Vaxandi fjöldi ferðamanna hefur hvatt Vatnajökulsþjóðgarð í umfangsmikil verkefni á undanförnum árum við að byggja upp þjónustu og á sama tíma gæta náttúrunnar . Á láglendi og hálendi þjóðgarðsins eru fjölbreyttar og krefjandi aðstæður , oftar en ekki fjarri byggð og innviðum sem annars þykja sjálfsagðir á Íslandi í dag . Frumstæðar aðstæður , metnaður til sjálfbærni og hagkvæms rekstrar útfrá umhverfislegum - og fjárhagslegum kostnaði voru leiðarljós í hönnun salerna sem rekin eru í Vikraborgum í Öskju .